યુ નો, મે મહિનાના આ જ દિવસો હતા જયારે તે મારા પેટમાં શ્વાસ લેવાનું શરુ કર્યું હતું. આ દિવસોમાં જ પેહલીવાર મને તારા ધબકારા સંભળાયા હતા. મારા માટે તું મારો અંશ હતો જયારે ડોક્ટર માટે એક નવો પ્રેગનન્સીનો કેસ! મારા periods હંમેશા રેગ્યુલર રેહતા પણ જયારે ઉપર 15 દિવસ થઇ ગયા ત્યારે પેહલા હું મારા મનથી મક્કમ થઇ. ડોક્ટરએ હજી પણ મને કન્ફર્મ કર્યું નહતું અને રાહ જોવાનું કહ્યું. એક એક દિવસ જાણે એક એક સાલ જેટલો મોટો લાગતો હતો. બે દિવસ રાહ જોયા પછી “એની માં ને” મેં જ internet પર શોધવાનું શરુ કર્યું. એક blood ટેસ્ટ આવે છે તે મારી જાતે જઈ લેબોરેટરી માં કરાવ્યો. ડોક્ટર પાસે એ રિપોર્ટ લઇ ને ગઈ અને પછી તેમણે પ્રેગનન્સી કન્ફર્મ કરી.(ડોકટર નો time બચાવ્યો) જયારે ડોક્ટરની કેબીનમાં સોનોગ્રાફી મશીનમાં મેં તારા ધબકારા સાંભળ્યા મને પેહલીવાર હું મા બનવાની છુ તેવી લાગણી થઇ. મારા થકી આ દુનિયામાં એક જીવ આવશે અને તે તેના સંબંધો બનાવશે. હું એક જીવને જન્મ આપીશ અને તે મારો અંશ હશે. આ બધી વાતો પુસ્તકમાં ખાલી એમ જ વાંચી હતી પણ મેહસૂસ હવે થઇ.